La Junta Local Fallera d'Alaquàs estrena nova seu
24/02/2003 16:57:00

# La Junta Local Fallera d'Alaquàs estrena nova seu

*   24/02/2003 16:57:00
*   [Imprimir](#)
*   Compartir
*    https://www.alaquas.org/documento.asp?id\_do=8416

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8416%2F0&title=Ajuntament%20d%27Alaqu%C3%A0s.%20Premsa.La%20Junta%20Local%20Fallera%20d%27Alaqu%C3%A0s%20estrena%20nova%20seu)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8416/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8416/8416_Form_4.jpg)](https://www.alaquas.org/ficheros/documentos/2003/2/8416/8416_Form_10.jpg "<a href='https://www.alaquas.org/ficheros/documentos/2003/2/8416/8416_Form_10.jpg' target=_blank><i class='fa fa-external-link' aria-hidden='true'></i>.La Junta Local Fallera d'Alaquàs estrena nova seu</a>")

Es tracta d'un local que acollirà provisionalmente aquesta entitat, que en breu es traslladarà al nou Centre Cultural el Mercat

El passat diumenge dia 23 de febrer, la Junta Local Fallera d'Alaquàs va inaugurar la nova seu, ubicada al carrer Vicent Andrés Estellés. Aquestes instal·lacions acolliran de manera provisional l'entitat, la qual es traslladarà al nou Centre Cultural el Mercat, una vegada  aquest estiga remodelat.

A l'acte d'inauguració van assistir l'Alcalde d'Alaquàs, Jorge Alarte, i el Regidor de Festes, Jesús Ortiz, a més dels Presidents i Falleres Majors de les comissions falleres d'Alaquàs i els components i Corts d'Honor de Junta Local.

Aquest acte festiu va començar amb una cercavila per tal de recollir les Falleres Majors d'Alaquàs, Letícia Álvarez i MªAsunción Sáiz, la qual va finalitzar a les portes de la seu de la Junta Local Fallera.

L'Alcalde d'Alaquàs, Jorge Alarte, qui va dirigir unes paraules al públic assistent, va manifestar que amb la inauguració del nou local, es complia un compromís adquirit per l'Ajuntament d'Alaquàs fa uns anys amb l'entitat fallera de la ciutat.

Aquesta nova seu, compta amb una àmplia sala de juntes, dos despatxos, una sala magatzem, entre altres dependències i disposarà en breu de diferents equipaments, com ara, mobiliari i ordinadors. En aquest local serà on es desenvoluparan les tasques administratives de Junta Local de forma provisional ja que, tal i com va anunciar l'Alcalde d'Alaquàs "la seu definitiva d'aquest col·lectiu s'ubicarà en el futur Centre Cultural El Mercat, una vegada finalitze la remodelació d'aquest espai".

Jorge Alarte va anunciar també que la Junta Local Fallera, a petició de la Fallera Major d'Alaquàs, Letícia Álvarez, compatarà els dies de Falles, del 14 al 20 de març, amb un local a mode de casal, que acollirà als membres d'aquest col·lectiu al llarg de la celebració de les festes de sant Josep.